**МИНИСТЕРСТВО ЗА ЕКОНОМИЈА**

**ПРЕДЛОГ НА ЗАКОН ЗА ИЗМЕНУВАЊЕ**

**НА ЗАКОНОТ ЗА ЕНЕРГЕТИКА ПО СКРАТЕНА ПОСТАПКА**

**Скопје, февруари 2015 година**

ВОВЕД

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Со Законот за енергетика на Република Македонија („Службен весник на РМ’’ бр.16/11, 136/11, 79/13, 164/13 и 41/14) се уредуваат целите на енергетската политика и начинот на нејзина реализација, енергетските дејности и начинот на вршење на енергетските дејности, изградбата на енергетски објекти, надлежностите на Регулаторната комисија за енергетика, пазарите на енергија, енергетската ефикасност и промоција и користење на обновливи извори на енергија и други прашања од значење за енергетиката.

Предлог Законот е изготвен согласно заклучокот од Педесет и четвртата седница на Владата на Република Македонија одржана на 10.02.2015 година. Со предложениот Закон за изменување на Законот за енергетика се утврдува делот за енергетска контрола и издавање на енергетски пасош да се применува само за нови објекти од сите категории, а за постојните објекти да важи од влезот на Република Македонија во Европската унија, при продажба и давање под закуп. Исто така се пропишува дека сертификатот за енергетска контрола за државните и за сите правни субјекти да не се обновува на три години туку важноста на истиот да биде 10 години.

II. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ НА ЗАКОН

Со предложениот Закон за изменување и дополнување на на Законот за енергетика се утврдува делот за енергетска контрола и издавање на енергетски пасош да се применува само за нови објекти од сите категории, а за постојните објекти да важи од влезот на Република Македонија во Европската унија, при продажба и давање под закуп. Исто така се пропишува дека сертификатот за енергетска контрола за државните и за сите правни субјекти да не се обновува на три години туку важноста на истиот да биде 10 години.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ ИДРУГИТЕ ЈАВНИ ФИНАНСИСКИ СРЕДСТВА

Предлог Законот не предизвикува финансиски импликации врз Буџетот на Република Македонија.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предлог Законот за изменување на Законот за енергетика не е потребно обезбедување на финансиски средства.

V. СКРАТЕНА ПОСТАПКА ЗА ДОНЕСУВАЊЕ НА ЗАКОН

Имајки го предвид фактот дека се исполнети условите од членот 170 алинеа 1 од Деловникот на Собранието на Република Македонија, односно дека не се работи за сложен и обемен закон се предлага предлог Законот за изменување на Законот за енергетика на Република Македонија да се донесе по скратена постапка.

**ПРЕДЛОГ ЗАКОН ЗА ИЗМЕНУВАЊЕ НА ЗАКОНОТ ЗА ЕНЕРГЕТИКА**

Член 1

Во Законот за енергетика („Службен весник на Република Македонија’’ бр. 16/11, 136/11, 79/13, 164/13, 41/14 и 151/14), во членот 134 став (2) точка 3) се брише.

Точките 4) и 5) стануваат точки 3) и 4).

Член 2

Во членот 136 став (2) зборовите “што не може да биде подолг од” се заменуваат со зборот “изнесува”.

Член 3

Одредбите од член 134 став (2) точка 4 и став (7) за зградите или градежните единица кои се изградени до денот на влегување во сила на овој закон обврската за обезбедување на сертификат за енергетски карактеристики на зграда ќе отпочнат да се применуваат со денот на пристапување на Република Македонија во Европската унија.

Одредбите од член 134 став (4) ќе отпочнат да се применуваат со денот на пристапување на Република Македонија во Европската унија.

Член 4

Одредбите од член 136 став (5) и став (7) за зградите или градежните единица кои се изградени до денот на влегување во сила на овој закон обврската за обезбедување на сертификат за енергетски карактеристики на зграда ќе отпочнат да се применуваат со денот на пристапување на Република Македонија во Европската унија.

Член 5

 Се овластува Законодавно-правната комисија на Собранието на Република Македонија да утврди пречистен текст на Законот за енергетика.

Член 6

 Овој закон влегува во сила осмиот ден од денот на објавувањето во „Службен весник на Република Македонија“.